**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe:

Sopronkövesd község Önkormányzata Képviselő – testületének …/2020. (.….) önkormányzati rendelete a térítési díjakról

|  |
| --- |
| 1. Társadalmi, gazdasági, költségvetési hatásaiA rendelet-tervezet az intézményi étkeztetés és szociális étkeztetés körébe tartozó ellátások térítési díjaira vonatkozó módosításai révén az intézmény bevételei emelkedni fognak.  |
| 2. Környezeti és egészségi következményeiNem releváns.  |

|  |
| --- |
| 3. Adminisztratív terheket befolyásoló hatásaiNem számottevő.  |

|  |
| --- |
| 4. A jogszabály megalkotásának szükségessége, a jogalkotás elmaradásának várható következményeiAz étkeztetés térítési díjai változtatására a költségek emelkedése miatt került sor. A módosítások elmaradása esetén az intézmény költségvetésének egyensúlya kerülhetne veszélybe.  |

|  |
| --- |
| 5. A jogszabály alkalmazásához szükséges személyi, szervezeti, tárgyi és pénzügyi feltételekA személyi, tárgyi és pénzügyi feltételek biztosítottak.  |

**INDOKOLÁS**

**Általános indokolás**

Sopronkövesd Községi Önkormányzat Képviselő-testületének az intézményi térítési díjakról szóló önkormányzati rendeletének célja a 2020. április 1. napjától esedékes gyermekétkeztetéssel és szociális étkeztetéssel összefüggő térítési díjak megállapítása.

Az étkeztetéssel összefüggő térítési díjak változtatására tett javaslat elkészítése során figyelembe vettük a szolgáltató 2020. évre vonatkozó javaslatát, továbbá az érintettek teherviselő képességét. Az intézményi térítési díjak mértékében az intézményi térítési díjak 8%-10%-kal, a szociális étkeztetés tekintetében pedig nem történt változás. A feladatellátás módja, valamint a gyermekétkeztetés feladatellátásból származó térítési díj bevétel kezelése változatlan maradt.

**Részletes indokolás**

1. §-hoz

A rendelet hatálya alá tartozók felsorolását tartalmazza.

2. §-hoz

A Sopronkövesdi Nefelejcs Óvodára tartalmaz rendelkezést.

3. §-hoz

A Sopronkövesdi Tündérkert és Szitakötő Családi Bölcsődéhez kapcsolódva tartalmaz szabályokat.

4. §-hoz

A Sopronkövesdi Általános Iskola térítési díjait határozza meg.

5.§-hoz

A szociális étkeztetés jövedelemkategóriáiról és az azokhoz rendelt térítési díjakról rendelkezik.

6.§-hoz

A házi segítségnyújtás térítési díjáról ír.

7.§-hoz

Eljárási szabályokat határoz meg.

8.§-hoz

A hatályba léptető és hatályon kívül helyező rendelkezéseket tartalmazza a rendelet-tervezet.

Sopronkövesd, 2020. február 27.

 Fülöp Zoltán

 polgármester